open-index/open-wikipedia-markdown huggingface dataset:
מוזיאון למורשת יהודית והשואה ויליאם ברמן

**מוזיאון למורשת יהודית והשואה ויליאם ברמן** (באנגלית: **The William Breman Jewish Heritage Museum**), הידוע בכינויו **ברמן**, הוא מרכז תרבות באטלנטה המוקדש להיסטוריה של עם ישראל, עם דגש מיוחד על אזור ג'ורג'יה ועל השואה. המוזיאון, שנפתח ב-1996, הוא אחד המוזיאונים הגדולים מסוגו. המוזיאון נקרא על שמו של איש העסקים מאטלנטה ויליאם ברמן, שהיה פילנתרופ הפעיל בקהילה היהודית באטלנטה.

## תערוכות
במוזיאון מספר תערוכות, קבועות ונודדות, המציגות למבקרים ערכים, מנהגים ומסורות יהודיות. המסרים מועברים באמצעות יצירות מולטימדיה כגון קולנוע, מוזיקה ואמנות חזותית. כמו כן במוזיאון קיימות תערוכות החוקרות נושאים אוניברסליים, כגון אחריות אישית, בניית קהילה והבנה בין-תרבותית.

התערוכה הקבועה של המוזיאון היא "היעדר אנושיות: שנות השואה, 1933-1945".

בתערוכות קודמות הוצגו יצירות ותמונות מאת מוריס סנדק, מחבר הספר "ארץ יצורי הפרא".

## מחקר ואוספים
במוזיאון ברמן שוכנים גם הארכיונים של אמנים כמו אידה פרל וג'וזף קובה הנוגעים להיסטוריה יהודית, הארכיונים היהודיים של סוואנה ומרכז גנאלוגיה, המתעדים את ההיסטוריה של החיים היהודיים בגרוזיה והסביבה. באוספים אלו יש סיפורים אישיים ומזכרות היסטוריות.

במוזיאון מוצגת תערוכה נרחבת הנוגעת למאבקים של העם היהודי מול האנטישמיות בפולין, גרמניה, צ'כוסלובקיה ויוון לפני השואה ובמהלכה. הוא גם מספר את הסיפורים של ניצולי השואה שהגיעו לדרום מזרח ארצות הברית ויצרו לעצמם חיים חדשים. כמו כן מוצגים ראיונות בעל פה עם ניצולי השואה.

## קישורים חיצוניים
* 
* הפדרציה היהודית של אטלנטה רבתי

## הערות שוליים

שואה
ויליאם ברמן
הזהות הסודית שלי

**הזהות הסודית שלי** (באנגלית: **My Secret Identity**) היא סדרת טלוויזיה קנדית בכיכובם של ג'רי אוקונל ודרק מקגראת'. הסדרה שודרה במקור מ-9 באוקטובר 1988 עד 25 במאי 1991 בערוץ CTV הקנדי. הסדרה שודרה גם בסינדיקציה בארצות הברית. הסדרה זכתה בפרס אמי בשנת 1989 בקטגוריית תוכניות לילדים וצעירים.

בישראל הסדרה שודרה במהלך שנות ה-90 בטלוויזיה החינוכית תחת השם ״אני וסוד כוחי״.

## תקציר העלילה
אוקונל מככב בתפקיד הנער הקנדי אנדרו קלמנטס, תלמיד תיכון טיפוסי המתגורר בפרבר הבדיוני בריארווד. חייו של קלמנטס מקבלים תפנית דרמטית כאשר הוא מקבל יכולות על-אנושיות לאחר שנחשף לקרן פוטון בעת שהוא חיפש את חברו המדען ד"ר בנג'מין ג'פקוט (מקגראת'). 

בעזרתו של ד"ר ג'פקוט הוא לומד לשלוט ביכולותיו החדשות ומחליט להשתמש בהם על מנת להילחם בפשע, לפתור בעיות אישיות ועל מנת לסייע לאחרים.

קלמנטס מחליט להסתיר את זהותו הסודית מבני משפחתו וחבריו לכיתה.

## צוות השחקנים הראשי
* ג'רי אוקונל בתפקיד אנדרו קלמנטס
* דרק מקגראת' בתפקיד ד"ר בנג'מין מריון ג'פקוט
* כריסטופר בולטון בתפקיד קירק סטיבנס (1989–1991)
* מרשה מורו בתפקיד ארין קלמנטס
* וונדה קאנון בתפקיד סטפני קלמנטס
* אליזבת לסלי בתפקיד רות שלנבך, שכנה יהודיה, רואת חשבון מעצבנת.

## קישורים חיצוניים

קטגוריה:יוניברסל טלוויזיה: סדרות טלוויזיה
קטגוריה:תוכניות טלוויזיה שעלו לשידור בשנות ה-1980
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה אמריקאיות שעלו לשידור בשנת 1988
ביזוי כבוד המת

**ביזוי כבוד המת** מתייחס לפעולות הממחישות חוסר כבוד או בוז לאנשים שנפטרו. ביזוי כבוד המת נחשב למגונה מבחינה תרבותית, חברתית ואתית בחברות רבות ברחבי העולם. מגוון רחב של דפוסי התנהגות יכולים להיות מסווגים כביזוי כבוד המת.

## סוגים שונים של ביזוי כבוד המת
[ממוזער|מלח אמריקאי עם גולגולת של חייל יפני אשר הפכה לקמע על סיפון ספינת חיל הים "Navy motor torpedo boat 341". צולם ב[גינאה החדשה במהלך מלחמת העולם השנייה, אפריל 1944]]
* חטיפת גוויות  – לקיחה בסתר של גוויות מאתרי קבורה. מטרה נפוצה לחטיפת גוויות, אשר הייתה נפוצה יחסית במהלך המאה ה-19, הייתה למכור את הגוויות לצורך נתיחות או הרצאות אנטומיה בבתי ספר לרפואה.
* הכחדת הזיכרון – ניסיון למחוק אדם מסוים מן הזיכרון.
* חילול קברים  – פעולות מכוונות של ונדליזם, גניבה או הרס מכוונים בבתי קברות. צורה נפוצה של חילול קברים היא השחתת מצבות.
* ציד ראשים – הנוהג של עריפה ושימור הראש של אדם לאחר הריגת הקורבן.
* איסוף חלקי גוף כמזכרת  – איסוף חלקי גוף של קורבנות כמזכרת, אשר לרוב מבוצע במהלך מלחמות. המטרה של כך היא בדרך כלל להשפיל או להפחיד את האויב. לעיתים הדבר עשוי להיות מבוצע גם על מנת להוכיח כמה אנשים החייל הרג בקרבות. מקרים בהם רוצחים סדרתיים אספו בעבר חלקי גוף מקורבנותיהם תוארו גם כמקרים של איסוף חלקי גוף כמזכרת.
* נקרופיליה – פאראפיליה המאופיינת במשיכה מינית לגופות ובהגעה לאורגזמה בעת ביצוע אקט מיני עם גוויות.
* הוצאה להורג לאחר המוות – הוצאה להורג טקסית של גופתו של אדם שכבר מת כעונש.

## מניעים לביזוי כבוד המת
* סכסוכים וטינה – במקרים מסוימים אנשים עשויים לבזות את כבוד המת כדרך להביע כעס או טינה כלפי הנפטר או קרובי הנפטר שעודם בחיים.
* מניעים פוליטיים או אידאולוגיים – באזורים בעולם בהם ישנם סכסוכים פוליטיים מהותיים, יחידים או קבוצות עשויים לבחור לבזות את כבוד המת במטרה להצהיר הצהרה מסוימת או כדי להשפיל את אויביהם.
* הפרעות פסיכולוגיות – אנשים הסובלים מהפרעות פסיכולוגיות מסוימות עלולים לגרום לביזוי כבוד המת במקרים מסוימים.

## קישורים חיצוניים
* 

## הערות שוליים

קטגוריה:מוות
ג'ורדן ג'יימס

**ג'ורדן אנתוני ג'יימס** (באנגלית: **Jordan Anthony James**; נולד ב-2 ביולי 2004 בהרפורד שבאנגליה) הוא כדורגלן ולשי-אנגלי המשחק בעמדת הקשר בקבוצת לסטר סיטי, בהשאלה מסטאד רן ובנבחרת ויילס.

## קריירת מועדונים
ג'יימס גדל במחלקת הנוער של ברמינגהאם סיטי. ב-2 בנובמבר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על בריסטול סיטי במסגרת המחזור ה-16 בפוטבול ליג צ'מפיונשיפ לעונת 2021/2022. ב-19 בפברואר 2022 הבקיע את שער הבכורה שלו במועדון, בתיקו 2-2 נגד סטוק סיטי במסגרת המחזור ה-33 בליגה.

ב-12 באוגוסט 2024 חתם ג'יימס על חוזה ל-4 שים בסטאד רן מהליג 1 הליגה הבכירה בצרפת.

## קריירה בינלאומית
ב-25 במרץ 2023 ערך ג'יימס את הופעת הבכורה שלו בנבחרת ויילס, בתיקו 1-1 נגד נבחרת קרואטיה במסגרת מוקדמות יורו 2024.

## קישורים חיצוניים

## הערות שוליים

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ברמינגהאם סיטי
קטגוריה:כדורגלני סטאד רן
קטגוריה:כדורגלני נבחרת ויילס
קטגוריה:כדורגלני לסטר סיטי
קטגוריה:ולשים שנולדו ב-2004
קטגוריה:אנגלים שנולדו ב-2004
טלומראז רוורס טרנסקריפטאז

**טלומראז רוורס טרנסקריפטאז** (באנגלית: **Telomerase reverse transcriptase**) הידוע גם בכינויים **TERT** (או **hTERT** כאשר מדובר באנזים בגוף של בן אדם), הוא אנזים חשוב המהווה את החלק המרכזי מבין שני החלקים של האנזים טלומראז. החלק השני שלו מכונה טלומראז RNA. המבנה הזה זוהה ב-2007 על ידי צוות של דוקטור סקוט כהן במכון המחקר CMRI שבאוסטרליה.

ה-TERT שומר על קצוות הטלומרים בכך שהוא מוסיף לקצה הטלומר חזרות של הקוד TTAGGG לאחר חלוקת התא ושכפול הדנ"א. באופן הזה, האנזים מעכב את התקצרות הטלומרים. דבר זה חשוב בעיקר מפני שעל פי מחקרים מהשנים האחרונות, להתקצרות הטלומרים יש השפעה מכרעת על תהליכי הזדקנות תאית שגוררים הזדקנות גופנית.

מחסור בטלומראז רוורס טרנסקריפטאז מעיד לרוב על זקנה, דיסקרטוזיס מולד או תסמונת קרי דו שה. מצד שני, עודף באנזים זה בדרך כלל מעיד על סרטן. זאת מאחר שאחד מתפקידי תהליך ההזדקנות התאית בגוף הוא לוודא שתא שהתחלק מספר רב של פעמים לא יוכל יתחלק יותר מחשש שיהיה פגום לאחר חלוקות רבים. תאים סרטניים מתאפיינים בהתחלקות בלתי פוסקת ובלתי מבוקרת, ולכן בהם ניתן למצוא ריכוזים גבוהים של האנזים אשר מונע מהם להזדקן.

## קישורים חיצוניים
* הערך של הגן המקודד לאנזים טלומראז רוורס טרנסקריפטאז באתר National Institutes of Health

קטגוריה:אנזימים
ריימונדס קרוליס

**ריימונדס קרוליס** (בלטבית: **Raimonds Krollis**; נולד ב-28 באוקטובר 2001 בריגה שבלטביה) הוא כדורגלן לטבי המשחק בעמדת החלוץ בקבוצת סלובן ליברץ ובנבחרת לטביה.

## קריירת מועדונים
קרוליס גדל במחלקת הנוער של מטה. בשנת 2018 החל לשחק בקבוצה הבוגרת של המועדון במסגרת ליגת העל הלטבית, ובסך הכל ערך 49 הופעות ליגה במדי המועדון, בהן הבקיע 16 שערים.

ב-28 בינואר 2021 חתם בוולמיירה מליגת העל הלטבית. הוא ערך 59 הופעות ליגה במדי המועדון, בהן הבקיע 37 שערים. בעונת , בה זכתה ולמיירה באליפות לטביה, סיים כמלך השערים של הליגה, עם 25 שערים.

ב-20 בינואר 2023 חתם קרוליס על חוזה לשלוש שנים וחצי בספציה מהסרייה א'. ב-5 בפברואר ערך את הופעת הבכורה שלו במועדון, בהפסד 0–3 לנאפולי במסגרת המחזור ה-21 בליגה לעונת 2022/2023.

## קריירה בינלאומית
ב-6 בספטמבר 2020 ערך קרוליס את הופעת הבכורה שלו בנבחרת לטביה, בתיקו 1-1 נגד נבחרת מלטה במסגרת ליגת האומות 2020/2021. ב-17 בנובמבר 2020 הבקיע את שער הבכורה שלו בנבחרת, בניצחון 0–5 על נבחרת אנדורה, גם כן במסגרת ליגת האומות.

## תארים
;ולמיירה
* אליפות לטביה (1): 2022

## קישורים חיצוניים

קטגוריה:כדורגלנים לטבים
קטגוריה:חלוצי כדורגל לטבים
קטגוריה:כדורגלני ספציה
קטגוריה:כדורגלני נבחרת לטביה
קטגוריה:כדורגלני טריאסטינה
קטגוריה:כדורגלני סלובן ליברץ
קטגוריה:ילידי 2001
דוד זגורי

ממוזער|שער הספר 'לדוד להזכיר'
הרב **דוד זגורי** (ה'תקס"ג, 1803 - ח' אדר ה'תרנ"ח, 2 במרץ 1898) היה פייטן, דרשן, ראש ישיבה במרקש ורבאט, פוסק הלכה ורבה של פונטה דלגדה שבאי סאו מיגל בקרבת פורטוגל. מחבר הספר 'לדוד להזכיר'.

## קורות חייו
נולד במוגאדור לאביו רבי מסעוד. למד תורה אצל חכמי עירו, הרב חיים פינטו, הרב דוד לחזאן, והרב אברהם קורייאט. בהמשך, נדד למרקש, שם הקים ישיבה ועמד בראשה, ולאחר מכן נדד לרבאט וגם שם הקים ישיבה ועמד בראשה. בשתי הישיבות לימד גמרא ופוסקים. לאחר מכן, ככל הנראה עבר בנדודיו בג'יברלטאר שם התיידד עם רבי ישועה הלוי. בשנת תרי"ז נדד לאי סאו מיגל בקרבת פורטוגל, ושם כיהן כרב הקהילה היהודית בעיר והקים שם ישיבה. התיידד עם רבי דוד בן שמעון. בשנת תרל"ז עבר לליסבון, ושם שימש בתפקידים דתיים בקהילה עד לפטירתו בשנת תרנ"ח (1898).

בניו: מסעוד, מרדכי, יצחק חיים יוסף. ביתו מזל פורטונה נישאה לרבי יצחק אזעפרני.

## חיבורו
ספרו **'לדוד להזכיר**' נדפס לראשונה בווינה בשנת תרנ"א.

לספר שלושה חלקים:
***חלק א** - לקוטים שהעתיק בהלכות שחיטה וטריפות.
***חלק ב** - חידושי תורה, דרשות ושו"ת מהמחבר.
***חלק ג** - 'לדוד מזמור' הכוללים עשרה פיוטים מהמחבר ופיוטים נוספים.

## לקריאה נוספת
* אליהו רפאל מרציאנו, **ספר 'בני האומה קהילות פורטוגל והאיים**' עמ' 46–47.
* הרב יוסף פרץ, **הקדמה לספר 'לדוד להזכיר**', פנמה תשע"ה.

## הערות שוליים

קטגוריה:רבנים מרוקאים
קטגוריה:יהדות מרקש
קטגוריה:מרקש: רבנים
קטגוריה:רבנים פורטוגזים
קטגוריה:נפטרים ב-1898
נורית יוחנן

**נורית יוחנן** היא עיתונאית ישראלית, כתבת לענייני פלסטינים והעולם הערבי של "טיימס אוף ישראל". לפני כן עבדה בתאגיד השידור הישראלי "כאן".

## ביוגרפיה
יוחנן החלה את הקריירה שלה בתחום העיתונות באתר ynet. לאחר כשנה עברה לעבוד בתאגיד השידור "כאן" כקשבת, ולאחר שנה החלה לשמש בתפקידה הנוכחי ככתבת לענייני פלסטינים. בשנת 2025 פרשה מהתאגיד והחלה לפרסם כתבות בעיתון "טיימס אוף ישראל". בנוסף, החלה לפרסם טור שבועי בשם "סבאח אל-נורית" בעלון השבת "הדור".

יוחנן היא בוגרת תואר ראשון בהיסטוריה של המזרח התיכון ותקשורת ותואר שני בלימודי מזרח תיכון באוניברסיטת תל אביב, שם כתבה תזה על "תפקיד הרווקות הפלסטיניות באינתיפאדה הראשונה" בהדרכת ד"ר הראל חורב.

הייתה עוזרת מחקר והתמחתה בתוכנית לחקר הטרור במרכז משה דיין לחקר המזרח התיכון ואפריקה.

יוחנן נשואה ואם לשתי בנות. מקיימת אורח חיים דתי.

## קישורים חיצוניים
* "סבאח אל-נורית"

* נורית יוחנן, באתר כאן – תאגיד השידור הישראלי
* הפלסטינים - עם נורית יוחנן, "אֻסְכֻּת - ההסכת של נעם בנעט"

## הערות שוליים

קטגוריה:עיתונאיות ישראליות
קטגוריה:סגל תאגיד השידור הישראלי - כתבי כאן חדשות
קטגוריה:סגל ynet
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אמילי אלין לינד

**אמילי אלין לינד** (באנגלית: **Emily Alyn Lind**; נולדה ב-6 במאי 2002) היא שחקנית אמריקאית. מוכרת בעיקר מתפקידיה בסדרות הטלוויזיה "נקמה" (2011–2015), בתור אמנדה קלארק הצעירה, "קוד בלאק" (2015–2018) בתור אריאל, ו"אחת שיודעת" (2021–2023) בתור אודרי הופ. היא גם שיחקה בסרטים "השמרטפית" (2017), "השמרטפית מכה שנית" (2020), "דוקטור סליפ" (2019) ו"מכסחי השדים: אימפריה קפואה" (2024).

## ביוגרפיה
לינד נולדה בשיקגו, אילינוי ב-6 במאי 2002; היא בתם של המפיק ועוזר הבמאי ג'ון לינד והשחקנית ברברה אלין וודס (אנ'). יש לה אחות גדולה, נטלי אלין לינד (אנ'), ואחות צעירה, אליביה אלין לינד (אנ'), שגם הן שחקניות.

## קריירה
לינד עשתה את הופעת הבכורה שלה בסרט "החיים הסודיים של הדבורים בשנת 2008. מאז היא הופיעה בסרטים כמו "Dear "Dumb Diary", "Enter the Void, "ג'יי אדגר", "גירוש שדים בקונטיקט 2: רוחות ג'ורג'", ו"סרט 43".

ללינד היו תפקידים חוזרים בסדרת הטלוויזיה "נקמה" בתור אמנדה קלארק הצעירה, וכן בסדרת הטלוויזיה "איסטוויק" בתור אמילי גרנדר. לינד הופיעה בסדרות רבות בהן "ימי חיינו", "מדיום", "פלאשפוינט", "מחשבות פליליות", "פרברי הגיהנום" ו"הוואי חמש-אפס". 

בשנת 2017, לינד הועלתה לתפקיד ראשי בדרמה הרפואית "קוד בלאק" בעונה השלישית של הסדרה, לאחר שהופיעה בתפקיד חוזר בשתי העונות הראשונות של התוכנית. באותה שנה לינד כיכבה בתפקיד מלאני בסרט האימה הקומי, "השמרטפית", שיצא לאקרנים בנטפליקס ב-2017. היא שחזרה את תפקידה בסרט ההמשך, "השמרטפית מכה שנית". 

בשנת 2018, לינד לוהקה לתפקיד ראשי בסרט "דוקטור סליפ" משנת 2019, המבוסס על הרומן באותו שם של סטיבן קינג והסרט הניצוץ.

במרץ 2020, פורסם שלינד תככב בדרמת הנעורים "אחת שיודעת", שעלתה לראשונה ב-2021.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2002
ארתור אירשאי

**ארתור אירשאי** (במקור **פויר - Feuer** מסמלהג'-Szemlőhegy שמסמל תואר אצולה, בהונגרית: Szemlőhegyi **Irsai Artúr**; פשט, 2 במרץ 1855 – בודפשט, 5 באוגוסט 1918) היה דוקטור לרפואה (MD) יהודי-הונגרי, רופא אף אוזן גרון, מרצה (פרופסור חבר פרטי, כלומר לא חלק מהסגל) באוניברסיטה. מנהל בית חולים.

## קורות חייו
ארתור פויר נולד במשפחה יהודית כבנם של דויד פויר ושל פאני פוליצר. הוא למד בפקולטה לרפואה של אוניברסיטת בודפשט (כיום שמה אוניברסיטת אטווש לוראנד), לאחר שסיים את לימודיו (1876) הפך לעוזרו של פרידייש קוראני (1877) וככזה, עמד בראש מחלקת הגרון מ-1883 עד 1913. בשנת 1885, הוא הפך למרצה בכיר פרטי באוניברסיטה (ולאחר מכן פרופסור חבר) לבדיקת שיקוף אף וגרון, הוא היה גם הרופא הראשי של כמה בתי חולים, ומשנת 1890 הוא היה הרופא והמנהל בבית החולים יאנוש. משנת 1897 הוא היה מנהל בית החולים סנט מרגיט, משנת 1912 היה סגן מנהל מספר בתי החולים שעל גדות הדנובה והרופא הראשי של בית האופרה המלכותי ההונגרי. הוא כתב מספר חיבורים מדעיים. אירשאי נחשב לאחד מחלוצי רפואת הגרון בהונגריה. בשנת 1890 התחתן עם יוליה פישר בת ה-24, בתם של יוז'ף פישר, תעשיין, ושל אמיליה מאייר.

## ייסוד האגודה הרפואית
1893 הוא תאריך משמעותי בהיסטוריה של רפואת אף אוזן גרון הונגרית. בדצמבר אותה השנה הוקמה אגודת רופאי האוזניים והגרון ההונגרית. (21 בדצמבר 1893) הרעיון הגיע מאימרה נבארטיל, שנתמך בהתלהבות על ידי דיולה בקה וקורנל ליכטנברג. הרעיון הוביל ליוזמה וב-21 בדצמבר 1893 אורגנה אספה כללית בספריית הפוליקליניקה של האוניברסיטה בהשתתפותם של רופאי אוזניים ורופאי גרון. באספה כללית זו רהצהירה האגודה על הקמתה דרך קבע עם 14 חברים.

שמותיהם של האבות המייסדים היו:
* אגמונט באומגרטן - Egmont Baumgarten
* דיולה בקה - Gyula Böke
* שאמו גוט - Samu Guth
* ארתור אירשאי - Artúr Irsai
* גזה קרפושקה - Géza Krepuska
* קורנל ליכטנברג - Kornél Lichtenberg
* אדה לרי - Ede Lőri
* קארוי מורלי - Károly Morelli
* אימרה נבארטיל - Imre Navratil
* אדולף אונודי - Adolf Ónodi
* לאיוש פויאק - Lajos Polyák
* איגנץ פורייס - Ignácz Purjesz
* ז'יגמונד סנש - Szenes Zsigmond
* ארנה ואלי - Váli Ernő

## כתביו שפורסמו
* מדריך לאנדוסקופיה של האף והגרון (בודפשט, 1892)
* על חייו ובריאותו של קול הזמר (בודפשט, 1893, 1901)
* מסמכים שהוכנו לרגל יום השנה העשירי למרפאת הגרון קוראני (1893)

הוא ערך את העבודה הרפואית שפורסמה לרגל יום השנה לבית החולים סנט מרגיט (1907).

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גישה מקוונת
## קישורים חיצוניים
* ארתור אירשאי באתר Arcanum
* מייסדי אגודת רופאי האוזניים והגרון
* אחד מספריו

## הערות שוליים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אצולה יהודית הונגרית
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1855
קטגוריה:נפטרים ב-1918
Scream (פסקול, 1996)

***Scream: Music from the Dimension Motion Picture*** הוא פסקול סרט הסלאשר האמריקאי "צעקה" (1996) שיצא לאור ב-17 בדצמבר 1996 על ידי חברת התקליטים  בבימוי ושל וס קרייבן הכוללת שני אלבומים שיצאו לאור במטרה לקדם ולפרסם את הסרט. הוא כולל 11 שירים - שרובם נשמעו בסצנות שונות בסרט. הפסקול לא היה מוצלח, וגם לא הצליח להופיע במצעד הבילבורד 200 האמריקאי.

*Scream* הוא הפסקול הרשמי של סרט הסלאשר שובר הקופות "צעקה" (1996), שיצא לאקרנים בסמוך לצאתו. בנוסף ביולי 1998, פסקול הסרט השני Scream 2 יצא לאור באלבום כפול יחד עם פסקול הסרט הראשון.

## רקע והלחנה
"School's Out" מאת אליס קופר נשמע בסרט בעקבות סגירת בית הספר התיכון וודסבורו, אך באלבום, השיר המקורי הוחלף בעטיפה שלו בביצוע "The Last Hard Men". העטיפה האקוסטית של "Don't Fear the Reaper" של Blue Öyster Cult, בביצוע גאס בלאק, מתנגנת ברכות ברקע בזמן שסידני ובילי דנים במערכת היחסים ביניהם. השיר המקורי נשמע בפסקול לליל כל הקדושים של ג'ון קרפנטר, סרט ש"צעקה" מציג כמה בדיחות פנימיות עליו. האנליסט ג'ף סמית' מתאר את הבחירה המוזיקלית כ:

השיר "Red Right Hand" של Nick Cave and the Bad Seeds, שנשמע בסרט הראשון, משמש גם בסרטי ההמשך, ולמעט "צעקה 4". ניק קייב מבצע גרסה של הרצועה שנכתבה במיוחד עבור "צעקה 3" בסרט זה. גרסה חלופית של הקליפ "Drop Dead Gorgeous" של Republica, הכוללת קליפים מהסרט, הוצגה ברשתות מוזיקה רבות. למרות שניתן לשמוע את השיר בסרט, הוא נכלל רק במהדורה האירופית של אלבום הפסקול. השיר שימש גם באחת מפרסומות הטלוויזיה של הסרט.

### מיקומי שיא

## רשימת רצועות

## הערות שוליים

## קישורים חיצוניים

קטגוריה:פסקולים מ-1996
קטגוריה:פסקולי סרטים
קטגוריה:פסקולים באנגלית
עפרה גולדשטיין-גדעוני

**עפרה גולדשטיין-גדעוני** היא אנתרופולוגית,פרופסורית מן המניין בחוג לסוציולוגיה ולאנתרופולוגיה ובחוג ללימודי מזרח אסיה באוניברסיטת תל אביב, מומחית לתרבות יפן.

## ביוגרפיה
גולדשטיין-גדעוני סיימה בשנת 1986 תואר ראשון בסוציולוגיה ואנתרופולוגיה ובלימודי תיאטרון ובשנת 1989 סיימה תואר שני בסוציולוגיה ואנתרופולוגיה (שניהם באוניברסיטת תל אכיב). בשנת 1993 סיימה את לימודי הדוקטורט באוניברסיטת לונדון. נושא עבודת הדוקטור שלה היה טקסי נישואין ביפן המודרנית. כחלק מהמחקר לעבודה הדוקטורט, עבדה שנתיים וחצי כמלבישת כלות ואורחות חתונה ביפן.

בשנת 1995 החקבלה כחברת סגל במינוי משותף בחוג לסוציולוגיה ואנתרופולוגיה ובחוג ללימודי מזרח אסיה באוניברסיטת תל אביב. בשנת 2002 הועלתה לדרת מרצה בכיר ובשנת 2012 הועלתה לדרגת פרופסור חבר. בשנת 2022 קודמה לדרגת פרופסור מן המניין.  בשנים 2010–2013 כיהנה כראש החוג לסוצילוגיה ואנתרופולוגיה. מכהנת כראשת בית הספר להיסטוריה משנת 2023

תחומי המחקר של פרופסור גולדשטיין-גדעוני הם אנתרופולוגיה חברתית-תרבותית, חברה ותרבות ביפן המודרנית, מגדר, משפחה, גלובליזציה תרבותית. עבודותיה התפרסמו בכתבי עת בין-לאומיים רבים (כולל בשפה היפנית) והיא גם חברת מערכת במספר כתבי עת מובילים.  היא פרסמה שתי מונוגרפיות שהתפרסמו בהוצאות ספרים אקדמיות מובילות.

**ממאמריה בעברית**:
* *יפן זה כאן - יפן כאלטרנטיבה תרבותית של ישראל בשנות האלפיים*, **סוציולוגיה ישראלית**, ה(1), 2003, עמ' 193–218.
* *הקימונו: בניית זהות מגדרית ביפן המודרנית*, **היסטוריה**, 3, 1999, עמ׳ 123–146.

## קישורים חיצוניים
* 
*  עפרה גולדשטיין-גדעוני, באתר החוג לסוציולוגיה ואנתרופולוגיה באוניברסיטת תל אביב
* CURRICULUM VITAE - Ofra Goldstein-Gidoni, באתר Academia.edu

* 
* 

קטגוריה:אנתרופולוגיות ישראליות
קטגוריה:אנתרופולוגים ישראלים
קטגוריה:חוקרי יפן
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת לונדון
קטגוריה:בעלי תואר דוקטור מאוניברסיטת לונדון
קטגוריה:סגל אוניברסיטת תל אביב: סוציולוגיה ואנתרופולוגיה
קטגוריה:סגל אוניברסיטת תל אביב: לימודי מזרח אסיה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קורנל ליכטנברג

**קורנל ליכטנברג** (בהונגרית: **Lichtenberg Kornél**; סגד, 10 במאי 1848 – בודפשט, 16 בפברואר 1933) היה דוקטור לרפואה יהודי-הונגרי, רופא אף אוזן גרון, אוריסט.

## קורות חייו
ליכטנברג נולד במשפחה יהודית בעיר סגד שבדרום הונגריה. הוא למד באוניברסיטת בודפשט (שמה היום אוניברסיטת אטווש לוראנד) ובאוניברסיטת וינה (MD 1873). עם קבלת התואר חזר לבודפשט, שם התבסס באוניברסיטה כרופא למחלות אוזניים (1883). באותה שנה היה ממייסדי הפוליקליניקה, שהוא מונה למנהלה ב-1891. כהוקרה על שירותיו הוא עוטר ב-1895 ב"צלב האבירים" (Ritter-Kreuz) במסדר פרנץ יוזף.

## ייסוד האגודה הרפואית
1893 הוא תאריך משמעותי בהיסטוריה של רפואת אף אוזן גרון הונגרית. בדצמבר אותה השנה הוקמה אגודת רופאי האוזניים והגרון ההונגרית. (21 בדצמבר 1893) הרעיון הגיע מאימרה נבארטיל, שנתמך בהתלהבות על ידי דיולה בקה וקורנל ליכטנברג. הרעיון הוביל ליוזמה וב-21 בדצמבר 1893 אורגנה אספה כללית בספריית הפוליקליניקה של האוניברסיטה בהשתתפותם של רופאי אוזניים ורופאי גרון. באספה כללית זו רהצהירה האגודה על הקמתה דרך קבע עם 14 חברים.

שמותיהם של האבות המייסדים היו:
* אגמונט באומגרטן - Egmont Baumgarten
* דיולה בקה - Gyula Böke
* שאמו גוט - Samu Guth
* ארתור אירשאי - Artúr Irsai
* גזה קרפושקה - Géza Krepuska
* קורנל ליכטנברג - Kornél Lichtenberg
* אדה לרי - Ede Lőri
* קארוי מורלי - Károly Morelli
* אימרה נבארטיל - Imre Navratil
* אדולף אונודי - Adolf Ónodi
* לאיוש פויאק - Lajos Polyák
* איגנץ פורייס - Ignácz Purjesz
* ז'יגמונד סנש - Szenes Zsigmond
* ארנה ואלי - Váli Ernő

## מחקריו וכתביו
ליכטנברג הוא המחברם של הספרים:
* על חירשות עצבנית (Az ideges süketség) (בודפשט, 1879)
* על תחושות שמיעה סובייקטיביות (Über subjective Gehörsempfindungen) (1882)
* גוף זר באוזן עם תסמינים מוחיים Ein Fremdkörper im Ohre mit cerebralen Erscheinungen) (1883))

## משפחתו
בנו שנדור פון ליכטנברג, גם הוא היה רופא, המשיך והפך לאחד מהאבות המייסדים של האורולוגיה - חקר דרכי השתן. אשתו של קורנל ליכטנברג יוליאנה הייתה הבעלים של מעיינות חמים בבודפשט.

## קישורים חיצוניים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בעלי תואר דוקטור מאוניברסיטת וינה
קטגוריה:סגד: אישים
קטגוריה:חברי מסדר פרנץ יוזף
קטגוריה:הונגרים שנולדו ב-1848
קטגוריה:הונגרים שנפטרו ב-1933
1931 בצרפת

שנת **[[1931]] ב[[צרפת]]** הייתה השנה בה ציינה צרפת 944 שנות לאום.

## פוליטיקה וממשל
*נשיא צרפת –
**עד 13 ביוני – גסטון דומרג
**מ–13 ביוני – פול דומר
*ראש ממשלת צרפת – 
**עד 27 בינואר – תאודור סטג
**מ–27 בינואר – פייר לאוואל

## אירועים
*27 בינואר – פייר לאוואל מתמנה לראש ממשלת צרפת
*6 במאי – נפתחת התערוכה הקולוניאלית של פריז
*13 במאי – פול דומר נבחר לנשיא צרפת
*14 ביוני – ספינת התענוגות סנט–פיליבר שהייתה בעומס יתר, טובעת בשפך נהר הלואר; מעל 450 בני אדם טובעים
*8 בנובמבר – משטרת צרפת יוצאת למבצע גדול נגד העבריינים בקורסיקה

## נולדו
*7 בפברואר – סרז' דנו, אנימטור (נפטר ב-1990)
*26 בפברואר – ז'אק רוסל, אנימטור (נפטר ב-2004)
*6 במרץ – ניקולס ברון, רוכב אופניים (נפטר ב-2003)
*24 במאי – מייקל לונסדייל, שחקן (נפטר ב-2020)
*3 ביוני – ז'אן בואיז, שחקן (נפטר ב-1989)
*5 ביוני – ז'אק דמי, במאי (נפטר ב-1990)
*30 ביוני – ז'וזף טומין, רוכב אופניים (נפטר ב-2018)
*1 ביולי – לסלי קארון, שחקנית ורקדנית
*3 ביולי – קלוד–אנרי שוארד, מנתח ואנתרופולוג
*4 ביולי – סבסטיאן ג'פריזו, מחבר (נפטר ב-2003)
*6 ביולי – לואי מקסנדאו, פוליטיקאי (נפטר ב-2023)
*24 ביולי – אריק טברלי, קצין בצי הצרפתי (נפטר ב-1998)
*23 באוגוסט – קוקסינל, אמנית (נפטרה ב-2006)
*13 באוקטובר – רמון קופה, כדורגלן (נפטר ב-2017)
*25 באוקטובר – אנני ז'ירארדו, שחקנית קולנוע ותיאטרון (נפטרה ב-2011)
*18 בדצמבר – אנדרה לברת, שחקן, מפיק ובמאי (נפטר ב-2018)
*28 בדצמבר – גי דבור, תאורטיקן, פילוסוף, קולנוען ומהפכן (נפטר ב-1994)

## נפטרו
**([[:קטגוריה:צרפתים שנפטרו ב-1931|קטגוריה:צרפתים שנפטרו ב-1931]])**
*3 בינואר – ז'וזף ז'ופר, מצביא (נולד ב-1852)
*1 בפברואר – אמנואל, דוכס ונדום, נסיך מבית אורליאן (נולד ב-1872)
*31 במרץ – אנרי ברלדי, מוציא לאור (נולד ב-1849)
*7 במאי – אמא פולאר, טבחית (נולדה ב-1851)
*22 ביוני – ארמאן פלייר, נשיא צרפת (נולד ב-1841)
*11 ביולי – ז'אן–לואי פוריין, צייר (נולד ב-1852)
*2 בנובמבר – אלכסנדר דרק, ממציא (נולד ב-1855)
*7 בנובמבר – אטיין בזרי, קריפטואנליסט (נולד ב-1846)
*2 בדצמבר – ונסן ד'אנדי, מלחין (נולד ב-1851)
*13 בדצמבר – גוסטב לה בון, פסיכולוג (נולד ב-1841)

## קישורים חיצוניים

קטגוריה:שנים בצרפת
אינדר קומאר גוג'ראל

**אינדר קומאר גוג'ראל** (בפנג'אבי: **ਇੰਦਰ ਕੁਮਾਰ ਗੁਜਰਾਲ**; 4 בדצמבר 1919 – 30 בנובמבר 2012) היה פוליטיקאי הודי שכיהן כראש ממשלת הודו ה-12 מאפריל 1997 עד מרץ 1998.

## ביוגרפיה
אינדר קומאר גוג'ראל נולד ב-4 בדצמבר 1919 בכפר פארי דרווזה בפנג'אב שבהודו הבריטית (היום בפנג'אב, פקיסטן), למשפחה הינודאית.

הוא למד במספר מכללות המסונפות לאוניברסיטת פנג'אב בלאהור, והיה חבר באגודות הסטודנטים. בתקופה זו הצטרף למפלגה קומוניסטית של הודו. הוא נעצר ב-1942 בידי הבריטים עקב מעורבותו בתנועת צאו מהודו.

לאחר חלוקת הודו ב-1947 עזבה משפחתו של גוג'ראל את לאהור ועברה להודו.

לגוג'ראל הייתה חיבה לשירה באורדו.

## קריירה פוליטית
גוג'ראל החל את פעילותו הפוליטית עם היבחרו לסגן נשיא הוועדה המוניציפלית של ניו דלהי ב-1958, משרה בה החזיק עד 1968.

ב-1964 הצטרף גוג'ראל ל, ונבחר מטעמה לרג'יה סבהה. גוג'ראל היה מקורב לאינדירה גנדי, ומונה על ידה לשר בממשלותיה מ-1967 עד 1975, אז הודח מתפקידו כשר התקשורת לאחר שהתפרסם כי נערך מעקב אחר קווי הטלפון של אינדריה גנדי. ב-1967 מונה לשגריר הודו בברית המועצות, תפקיד בו החזיק עד 1980.

לאחר סיום כהונתו כשגריר עזב גוג'ראל את מפלגת הקונגרס, כשהוא נהיה למבקר חריף של אינדריה ורג'יב גנדי, והצטרף לג'נטה דאל עם הקמתה בשלהי שנות השמונים. הוא נבחר ללוק סבהה מטעמה בבחירות ב-1989, ומונה לשר החוץ בממשלת ו. פ. סינג.

במהלך כהונתו הראשונה כשר החוץ נמתחה עליו ביקורת לאחר שחיבק את סאדם חוסיין בפומביי, צעד שנתפס עמדה פרו-עיראקית לאחר הפלישה העיראקית לכווית.

גוג'ראל מונה בשנית לשר החוץ של הודו בממשלת ה. ד. דווה גאודה מ-1996, ובמסגרת כהונתו הביא להתחממות ביחסי הודו–פקיסטן ויחסי הודו–סין והביא לחתימת הסכם לחלוקת משאבי מים עם בנגלדש.

## ראש ממשלת הודו
ב-21 באפריל 1997 הושבע גוג'ראל לראש ממשלת הודו ה-12, כשהוא מחליף את ה. ד. דווה גאודה כראש הממשלה מטעם החזית הלאומית, לאחר שמפלגת הקונגרס הודיעה על משיכת תמיכתה-מבחוץ בממשלתו של גאודה, בניסיון להקים ממשלה בהנהגתה. ממשלתו של גוג'ראל הסתמכה על אותו מבנה קואליציוני עליו הסתמכה ממשלת גאודה.

בתחילת כהונתו החזיק גם בתפקיד שר האוצר, אותו שמר לצ'ימבאר, שהצטרף לממשלה ב-1 במאי

ממשלתו של גוג'ראל התמוטטה והוא התפטר ב-29 בנובמבר 1997, לאחר שהקונגרס הלאומי ההודי משכה את תמיכתה מהממשלה, לאחר שדו"ח חקירה של ממשלת הודו טען כי דראווידה מונטרה קזגאם, אחת המפלגות החברות בקואליציה של גוג'ראל, הייתה מעורבת בהתנקשות ברג'יב גנדי ב-1991. הקונגרס דרשה כי גוג'ראל ידיח את המפלגה מהקואליציה, וגוג'ראל טען כי הראיות נגדה חלושות וסירב.

למרות התפטרותו, המשיך גוג'ראל לשמש כראש ממשלת מעבר עד לאחר הבחירות שנערכו בפברואר 1998 והשבעת אטאל ביהארי ואג'פאיי לראש ממשלת הודו ב-19 במרץ 1998.

## לאחר כהונתו כראש ממשלה
בבחירות ב-1998 נבחר גוג'ראל ללוק סבהה מטעם מחוז בחירה בפנג'אב, אך לא נבחר מחדש בבחירות ב-1999.

גוג'ראל מת ב-30 בנובמבר 2012, ארבעה ימים קודם יום הולדתו ה-93.

## חיים אישיים
אינדר קומאר גוג'ראל התחתן עם שילה גוג'ראל ב-1950 ונולדו להם שני בנים, נארש גוג'ראל שכיהן כחבר ברגג'יה סבהה, ווישל גוג'ראל.

## קישורים חיצוניים

* 
* 

## הערות שוליים

קטגוריה:ראשי ממשלת הודו
קטגוריה:שרי האוצר של הודו
קטגוריה:שרי החוץ של הודו
קטגוריה:חברי הרג'יה סבהה
קטגוריה:חברי הלוק סבהה
קטגוריה:שגרירים בברית המועצות
קטגוריה:שגרירי הודו
קטגוריה:מעוטרי עיטור הידידות (רוסיה)
קטגוריה:חברי הג'נטה דאל
קטגוריה:הודים שנולדו ב-1919
קטגוריה:הודים שנפטרו ב-2012
Technologic

**"Technologic"** הוא הסינגל השני מתוך אלבום האולפן השלישי של הצמד המוזיקה האלקטרונית הצרפתי דאפט פאנק, Human After All מ-2005. השיר יצא לאור כסינגל השני ב-14 ביוני 2005. הקליפ לשיר "Technologic" בוים על ידי דאפט פאנק.

## לחן
בשיר, קול אלקטרוני מזמר פקודות טכנולוגיות. לדוגמה, "Touch it, bring it, pay it, watch it, turn it, leave it, start, format it" נאמרים בקצב לקצב.

חלק מהשירה שונתה וסומפלה בסינגל "Touch It" של באסטה ריימס, שהופק על ידי סוויז ביטז. לאחר מכן, אלמנטים של "Technologic" ו-"Touch It" הופיעו באלבום ההופעה החיה של דאפט פאנק Alive 2007.

חלק מהשירה סומפל בביצוע של דואה ליפה לשיר שלה, "Hallucinate", במהלך הופעתה ב-Studio 2054 בשידור חי ב-27 בנובמבר 2020. ומאוחר יותר בביצוע סיבוב ההופעות שלה Future Nostalgia Tour לאותו שיר.

## קליפ ומדיה
הקליפ לשיר "Technologic" הוא השלישי בבימויו של דאפט פאנק, אחרי "Fresh" ו-"Robot Rock". הקליפ מציג את גי-מנואל דה הומם-קריסטו ותומא בנגלטר על במה בנושא פירמידה מנגנים בגיטרות הבס המוצגות בעטיפת הסינגל. המילים מהבהבות כמילות טקסט בודדות על צג טלוויזיה על הבמה. הקליפ מציג דמות רובוט שנראה מזמר את מילות השיר. הדמות ממוקמת מול המסך המהבהב בין הצמד ובהמשך מופיעה בחדר חשוך וצופה בעצמה בטלוויזיה. הרובוט נוצר על ידי טוני גרדנר וצוותו בחברת Alterian, Inc. הווידאו קליפ נכלל במהדורת ה-CD וה-DVD של האלבום Musique Vol. 1 1993–2005.

עיצוב הפירמידה המשמש בסרטון דומה לבמה ששימשה בהופעות החיות של דאפט פאנק במהלך סיבוב ההופעות Alive 2007. הטקסט הלירי המהבהב משולב עם הגרסה החיה של "Technologic" על צג LED גדול המשמש להופעות שלהם. הומם-קריסטו הצהיר: "בקליפ של 'Technologic', הרובוט הקטן הזה נמצא בפירמידה וחשבנו שזה יהיה מצחיק אם שנינו נהיה בפירמידה הגדולה יותר".

השיר הופיע בפרסומת לאייפוד שהוצגה בקיץ 2005. הוא הוצג גם בפרסומת לטלפון הנייד מוטורולה E398, ששודרה בתחילת 2005 בברזיל. בנוסף, השיר הופיע בפרק של The O.C. בשנת 2009, הוא שימש בפרסומת לינקולן MKS, ובסדרה של פרסומות טלוויזיה עבור אלפא רומיאו מיטו. "Technologic" הוצג גם במשחק Dance Central 2. ביוני 2013, לאחר המשחק הראשון של גמר גביע סטנלי 2013, שיר זה שימש כקצב לאוסף של שיחות מסירה וירי של הקריין מייק אמריק.
## רשימת רצועות

## קישורים חיצוניים

## הערות שוליים

קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת וירג'ין רקורדס
תילי הקבורה מתקופת קאיה

**תילי קבורה מתקופת קאיה** (בקוריאנית: **가야고분군**, באנגלית: **Gaya Tumuli**) הם קבוצה של שבעה אתרים ארכאולוגיים בדרום קוריאה הדרומית שבהם יש מתחמים של רגמים של משפחות האצולה של קונפדרציית קאיה, המתוארכים בין אמצע המאה הראשונה לשלהי המאה השישית. שבעת האתרים הוכרזו כאתר מורשת עולמית ונוספו לרשימת אתרי המורשת העולמית של אונסק"ו ב-17 בספטמבר 2023 במהלך המושב ה-45 של ועדת המורשת העולמית בריאד בערב הסעודית.

בהסבר להחלטה נאמר: 
:"נכס סדרתי זה כולל אתרי בתי קברות ארכאולוגיים עם תילי קבורה המיוחסים לקונפדרציית קאיה, שהתפתחה בחלק הדרומי של חצי האי הקוריאני מהמאה ה-1 עד המאה ה-6 לספירה. באמצעות תפוצתם הגאוגרפית ומאפייני הנוף, סוגי הקבורות והפריטים שנמצאו בקברים, מעידים בתי הקברות על השיטה הפוליטית הייחודית של קאיה שבה הישויות הפוליטיות השונות התקיימו כאוטונומיות שוות פוליטית תוך שיתוף במאפיינים תרבותיים. הכנסת צורות חדשות של קברים והתעצמות ההיררכיה המרחבית באתרי הרגמים משקפים את השינויים המבניים שחוותה חברת קאיה במהלך ההיסטוריה שלה."

בכל אתרי הרגמים נקברו רק בני השכבה השלטת, כשהמאפיין המשותף לכולם שהם נבחרו במרכז הישות הפוליטית על מקום גבוה, שממנו היו יכולים להשקיף על נתיניהם, כשקברות השליטים קרובים לפסגה. כולם כוללים סוג ייחודי של תא קבר המכונה "קבורת חדר מחופה באבן מסוג קאיה". סוג מסוים של כלי חרס טקסיים, המכונה כלי חרס בסגנון קאיה, נמצא גם בכל שבעת בתי הקברות. עם זאת, יש הבדלים אזוריים ספציפיים לכל ישות במבנה תא הקבר ובסגנון כלי החרס שבו.

## רקע היסטורי
מהישות שהשאירה אחריה את תילי הקבורה המכונה קונפדרציית קאיה לא שרדו רישומים שתיעדו את ההיסטוריה שלה, והמידע שיש עליה כיום מגיע ממסמכים שנכתבו עליה על ידי בני תקופתה במקומות אחרים או ממדינות שקמו אחר-כך במזרח אסיה. ממסמכים אלו עולה שבין המאה הראשונה לספירה למאה השישית הייתה קבוצה של ערי מדינה קטנות שהיו מאוחדות בצורה רופפת בחלק הדרומי של חצי האי קוריאה. חיזוק למידע זה מגיע מגוף המחקר הארכאולוגי ההולך וגדל שהראה כי בחלק זה של חצי האי הקוריאני הייתה ציוויליזציה ותרבות ייחודית. ציוויליזציה זו גבלה בממלכות  ו.

ישויות אלו קמו באגני היובלים של הנהר , ואף שכל ישות הייתה לכאורה מבודדת היו קשרים ביניהן ומחוץ להן. רקע גאוגרפי זה אפשר לישויות ליהנות מאוטונומיה יחסית במקביל לשיתוף במאפיינים תרבותיים ובסופו של דבר התפתחות של ציוויליזציה הומוגנית.

קאיה הופיעה לראשונה באזורים הסמוכים לחלקו התחתון של הנהר נקדונג במאה הראשונה ובהדרגה התפשטתה צפונה מהמאה השנייה עד המאה הרביעית. הישויות הבולטות של קאיה היו ,  וטאראגוק. במהלך המאות החמישית והשישית התרחב מעגל ההשפעה של קונפדרציית קאיה צפונה והגיע לגבולות של ממלכת שילה במזרח ושל ממלכת פקצ'ה במערב. בתקופה זו הופיעו הישויות  בצפון, סוגאיה בחוף הדרומי, קימונגוק במערב ו במזרח. קומגוואן גאיה הייתה מרכז הקונפדרציה בתקופה הראשונה וטאגאיה בתקופה השנייה.

בסופו של דבר לא החזיקו הישויות מעמד מול עוצמתה של ממלכת שילה והן נטמעו בה בהדרגה בעקבות מסעות כיבושים. טאגאיה נכבשה אחרונה בשנת 562.

## האתרים הכלולים באתר המורשת העולמית

## קישורים חיצוניים


* Nomination Text = UNESCO site


## הערות שוליים

קטגוריה:קוריאה: היסטוריה
קטגוריה:קוריאה הדרומית: היסטוריה
מרטין וטקאל

**מרטין וטקאל** (באסטונית: **Martin Vetkal**; נולד ב-21 בפברואר 2004 בטאלין שבאסטוניה) הוא כדורגלן אסטוני המשחק בעמדת הקשר האחורי בברומאפויקארנה השוודית ובנבחרת אסטוניה.

## קריירת מועדונים
וטקאל גדל במחלקת הנוער של טאלינה קאלב, ובשנת 2019 החל לשחק בקבוצה הבוגרת של המועדון במסגרת ליגת העל האסטונית. ב-27 באוגוסט 2020 חתם ברומא מהסרייה א', והחל לשחק במחלקת הנוער של המועדון.

ב-20 באוגוסט 2024 חתם בברומאפויקארנה השוודית.

## קריירה בינלאומית
ב-13 באוקטובר 2023 ערך וטקאל את הופעת הבכורה שלו בנבחרת אסטוניה, בהפסד 0–2 לנבחרת אזרבייג'ן במסגרת מוקדמות יורו 2024. ב-21 במרץ 2024 הבקיע את שערו הראשון בנבחרת בהפסד 5-1 ל. 

## קישורים חיצוניים

## הערות שוליים

קטגוריה:כדורגלנים אסטונים
קטגוריה:קשרי כדורגל אסטונים
קטגוריה:כדורגלני ברומאפויקארנה
קטגוריה:כדורגלני נבחרת אסטוניה
קטגוריה:אסטונים שנולדו ב-2004
דניאל אניימבה

**דניאל פרנסיס אניימבה** (באנגלית ובדנית: **Daniel Francis Anyembe**; נולד ב-22 ביולי 1998 באסביירג שבדנמרק) הוא כדורגלן קנייתי-דני המשחק בעמדת הבלם בקבוצת ויבורג מליגת העל הדנית ובנבחרת קניה.

## קריירת מועדונים
אניימבה גדל במחלקת הנוער של אסביירג. הוא ערך 100 הופעות במדי הקבוצה הבוגרת של המועדון במסגרת ליגת העל הדנית וליגת המשנה הדנית, בהן הבקיע שער אחד.

ב-17 ביולי 2021 חתם על חוזה לארבע שנים בוויבורג מליגת העל הדנית.

## קריירה בינלאומית
אניימבה שיחק בנבחרות הצעירות של דנמרק. ב-28 במרץ 2023 ערך את הופעת הבכורה שלו בנבחרת קניה, בהפסד 1–2 לנבחרת איראן במשחק ידידות.

## קישורים חיצוניים

## הערות שוליים

קטגוריה:כדורגלנים קנייתים
קטגוריה:בלמי כדורגל קנייתים
קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני אסביירג
קטגוריה:כדורגלני ויבורג
קטגוריה:כדורגלני נבחרת קניה
קטגוריה:קנייתים שנולדו ב-1998
קטגוריה:דנים שנולדו ב-1998
אדם נורו

**אדם נורו** (באנגלית: **Adam Nourou**; נולד ב-12 בדצמבר 2002) הוא שחקן צרפתי, הידוע בעיקר בזכות תפקידו בכיכובו בסרט "אדו" (2020). בשנת 2021 הוא זכה בפרס גויה בקטגוריית "השחקן החדש הטוב ביותר". הוא השחקן כהה העור הראשון שזכה בפרס זה. כמו כן, הועמד לפרס CEC בקטגוריית "שחקן פורץ דרך".

בהמשך הקריירה שלו, הוא גילם את בילאל בסדרה "אליטה" מ-2022 (עונה 5–6).

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה צרפתים
קטגוריה:זוכי פרס גויה: פריצת השנה
קטגוריה:צרפתים שנולדו ב-2002
קייסי דידריק

**קייסי ג'ון דידריק** (באנגלית: **Casey Jon Deidrick** ;  נולד ב-25 באפריל 1987) הוא שחקן וזמר אמריקאי.

## קורות חיים
דידריק נולד בסנטה קלרה, קליפורניה, לבארי ג'ון דידריק, חשמלאי בחברת IBEW 332, ודניס דק, אחות. הוריו התגרשו כשהיה בן שלוש. בתחילה הוא גר עם אמו, אבל כשהיה בן שבע, היא עברה לאריזונה והוא עבר לטיפולו של אביו בהוליסטר, קליפורניה. לאחר שנתו הראשונה בתיכון, הוא חזר להתגורר עם אמו, שעברה להיילנדס ראנץ', קולורדו.

דידריק החל לגלוש על סקייטבורד כשעבר להתגורר בהוליסטר. הוא התמיד בכך לאחר המעבר לקולורדו, ולבסוף קיבל חסות. בשנת 2004, הוא השתתף בתחרות החובבים העולמית של ואנס. הוא גם הוצג במסך תמונות עבור *Transworld Skateboarding* . הוא נפצע פעמים רבות במהלך קריירת הסקייטבורד שלו ללא השלכות חמורות, אבל כשתאונה טראומטית אחת במיוחד הותירה אותו עם זעזוע מוח קשה, הוא החליט לוותר על הסקייטבורד כדי להתמקד במשחק במקום.

לדידריק ארבעה אחים למחצה צעירים יותר: איימי וג'ייק מאביו ואמו החורגת, ושתי אחיות למחצה, מיקיילה וניקול מאמו ואביו החורג. דידריק למד תיאטרון ופסיכולוגיה במטרופוליטן סטייט קולג' בדנוור במשך שנה.

## קריירה
דידריק השתתף בכנס AMTC (תחרות שחקנים, דוגמניות ותחרויות כישרונות) באורלנדו, פלורידה שם הוחתם אצל סוכן. בגיל 19 עבר דידריק ללוס אנג'לס כדי להתמיד בקריירת המשחק שלו. הוא מצא סוכן ונרשם לשיעורי משחק. דידריק פרנס את עצמו בעבודה כמלצר ומדי פעם לוהק לתפקידי אורח בסדרות טלוויזיה בהן המכשפים מווייברלי פלייס ו *[[90210|-90210]]* לפני שלוהק לתפקיד באופרת הסבון ימי חיינו. בפברואר 2012, דידריק הופיע בתפקיד אורח בסדרת הפריים טיים "בגוף ההוכחה".  באפריל 2013, דידריק ערך הופעות אורח ב- *[[Glee]]* ומהפכה . ב-20 ביוני 2013, דידריק הודיע על עזיבתו את אופרת הסבון *ימי חיינו* בחשבון *הטוויטר* שלו. ההופעה האחרונה של דידריק בסדרה הייתה ב-30 באוקטובר 2013. 

בספטמבר 2014, דידריק לוהק לתפקיד ראשי בסדרת המותחן "איי קנדי".  הסדרה בוטלה לאחר עונה אחת.  בנובמבר 2016 הופיע קייסי בקליפ של The Chainsmokers לשיר "All We Know".

ב-7 ביולי 2017, דידריק לוהק לתפקיד בסדרת הדרמה לבני נוער זאב צעיר . 

בשנת 2020, דידריק כיכב בסרט המותחן הפסיכולוגי העלילתי "צייר" . 

בפברואר 2021, דידריק כיכב בפרק עלילתי של אנתולוגיית טלוויזיה האימה *Into the Dark* בשם "Tentacles" בתור סם אנסלם.  בדצמבר של אותה שנה, הוא לוהק לצד אמילי אוסמנט לתפקיד ראשי בסרט הטלוויזיה "A Very Merry Bridesmaid". 

בשנים 2019–2022, דידריק שיחק בסדרת הטלוויזיה *In The Dark* . הוא גילם את מקס פאריש, בעל משאית מזון ומקורבו של דארנל שנמשך למרפי. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:גולשי סקייטבורד אמריקאים
קטגוריה:אמריקאים שנולדו ב-1987
משלחת מס' 30 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 30** (באנגלית: **Expedition 30**) הייתה משלחת לתחנת החלל הבין-לאומית שפעלה במשך 157 ימים, מ-21 בנובמבר 2011 ועד ל-27 באפריל 2012. מפקד המשלחת היה דניאל ברבנק מארצות הברית.

## הרכב המשלחת

## פעילות המשלחת
פעילות המשלחת החלה ב-21 בנובמבר 2011 עם עזיבת חללית סויוז TMA-02M בה היה מפקד המשלחת מס' 29 מייקל פוסום וחלק מצוותו. בשלב ראשון המשלחת כללה 3 אנשים שהיו חלק של משלחת מס' 29.

ב-21 בדצמבר בוצע תצפית על שביט C/2011 W3 והתגלה שהיא גדולה מהצפוי.

ב-23 בדצמבר לתחנת החלל הגיע חללית סויוז TMA-03M עם 3 חברי המשלחת החדשים. היא התחברה למודול "ראסווט".

בתחילת ינואר 2012 התברר שקיימת בעיה טכנית עם שיגור חללית סויוז TMA-04M ולכן משך פעילות המשלחת הוערך בכחודש עד לאפריל 2012.

ב-23 בינואר 2012 מתחנת החלל התנתקה חללית מטען פרוגרס M-13M שהייתה מחוברת למודול "פירס" מאוקטובר. היא נשרפה בכניסה לאטמוספירה.

ב-25 בינואר מחללית מטען שוחרר למסלול לוויין "צ'יביס M" שהגיע לתחנת החלל בחללית מטען "פרוגרס M-13M"

ב-28 בינואר לתחנת החלל הגיע חללית מטען פרוגרס M-14M שהתחברה למודול "פירס". החללית הביאה כ-2,669 ק"ג אספקה. היא עזבה את תחנת החלל ב-19 באפריל 2012.

ב-16 בפברואר שקאפלרוב וקונוננקו ביצעו פעילות חוץ-רכבית. במהלך המשימה בוצע העברת מנוף למיקום חדש ו-2 ניסויים מדעים. משך הפעילות הייתה קצת מעל ל-6 שעות.

ב-23 במרץ לתחנת החלל הגיע חללית מטען ATV 3 אדוארדו אמלדי שהתחברה למודול "זבזדה". החללית הביאה כ-5,356 ק"ג אספקה. היא עזבה את תחנת החלל בספטמבר 2012.

ב-19 באפריל חללית מטען "פרוגרס M-14" נותקה מתחנת החלל. מספר ימים היא טסיה במסלול סביב כדור הארץ תוך ביצוע תצפיות מדעיות. לאחר מכך החל תהליך ירידה ממסלול ושריפה באטמוספירה.

ב-22 באפריל לתחנת החלל התחברה חללית מטען פרוגרס M-15M שהתחברה למודול "פירס". החללית הביאה כ-2,300 ק"ג אספקה. היא עזבה את תחנת החלל ביולי 2012.

ב-27 באפריל ברבנק, שקאפלרוב ואיוונישין נכנסו לחללית סויוז TMA-22 וחזרו לכדור הארץ. אחריות על תחנת החלל עברה למשלחת מס' 31.

חברי המשלחת ביצעו מספר רב של ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 30 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה ATV-3
* תאיור פעילות חללית אספקה פרוגרס M-13M
* תאיור פעילות חללית אספקה פרוגרס M-14M
* תאיור פעילות חללית אספקה פרוגרס M-15M

## הערות שוליים

קטגוריה:תחנת החלל הבין-לאומית
סויוז TMA-03M

**סויוז TMA-03M** (ברוסית: Союз TMA-03M) היא חללית סויוז ששוגרה לחלל ב-21 בדצמבר 2011 מקוסמודרום בייקונור ונחתה ב-1 ביולי 2012. החללית שוגרה למפגש עם תחנת החלל הבינלאומית כשעל סיפונה 3 אנשי צוות.

## הצוות
*  אולג קונוננקו - מפקד
*  אנדרה קויפרס - מהנדס טיסה
*  דונלד פטיט - מהנדס טיסה

### צוות גיבוי
*  יורי מלנצ'נקו - מפקד
*  סוניטה ויליאמס - מהנדסת טיסה
*  אקיהקו הושידה - מהנדס טיסה

## תיאור המשימה
חללית "סויוז TMA-03M" שוגרה ב-21 בדצמבר 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-23 בדצמבר והתחברה למודול "ראסווט". באותה עת בתחנת החלל שהתה משלחת מס' 30 בפיקוד דניאל ברבנק.

צוות החללית הצטרף למשלחת שהורחבה בעקבות כך ל-6 חברים. בהמשך צוות החללית עבר למשלחת מס' 31.

"סויוז TMA-03M" נשארה מחוברת לתחנת החלל כחללית חירום. 

ב-1 ביולי 2012 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

## קישורים חיצוניים

* 
* מידע על הטיסה
* תיאור המשימה

קטגוריה:תוכנית סויוז
קטגוריה:2011 ברוסיה
קטגוריה:2012 ברוסיה
סויוז TMA-04M

**סויוז TMA-04M** (ברוסית:**Союз TMA-04M**) היא חללית סויוז ששוגרה לחלל ב-15 במאי 2012 מקוסמודרום בייקונור ונחתה ב-17 בספטמבר 2012. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 31 לתחנת החלל הבין-לאומית.

## הצוות
*  גנאדי פדאלקה - מפקד
*  סרגיי רווין - מהנדס טיסה
*  ג'וזף אקבה - מהנדס טיסה

### צוות גיבוי
*  אולג נוביצקי - מפקד
*  יבגני טארלקין - מהנדס טיסה
*  קווין פורד - מהנדס טיסה

## תיאור המשימה
בינואר 2012 יחידת הנחיתה של החללית לא עברה בדיקות ולכן סוכם לדחות את השיגור למאי 2012.

חללית "סויוז TMA-04M" שוגרה ב-15 במאי 2012 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-17 במאי והתחברה למודול "פואיסק". באותה עת בתחנת החלל שהתה משלחת מס' 31 בפיקוד אולג קונוננקו.

צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 32

"סויוז TMA-04M" נשארה מחוברת לתחנת החלל כחללית חירום.

ב-17 בספטמבר 2012 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. ניתוק החללית מתחנת החלל סימן סיום פעילות משלחת מס' 32 לתחנת החלל הבין-לאומית.

יחידת נחיתה של החללית מוצבת כיום בבניין האוניברסיטה הטכנית הממלכתית של מוסקבה ע"ש באומן.

## קישורים חיצוניים

* 
* מידע על הטיסה
* תיאור המשימה

קטגוריה:תוכנית סויוז
קטגוריה:2012 ברוסיה
מאיר שלזינגר

הרב **מאיר שלזינגר** (נולד ב-1933) הוא רב וראש ישיבה ישראלי, כיהן כרב קיבוץ שעלבים, מייסד ישיבת שעלבים וראש הישיבה הראשון.
## ביוגרפיה
נולד בברלין שבגרמניה בשנת 1933 לרופא ועסקן הציבור ד"ר פאלק שלזינגר. כשהיה בן חודשיים עלתה משפחתו לארץ ישראל והתיישבה בירושלים, שם עזר אביו לד"ר משה וולך בניהול בית החולים שערי צדק, ולימים ניהל בעצמו את בית החולים.

היה חניך תנועת עזרא, ובבגרותו יצא לשליחות מטעמה בשווייץ, בריטניה, הולנד, לוקסמבורג ובלגיה והיה חבר נשיאות התנועה.

למד בבית הספר חורב בירושלים, ולאחר מכן בישיבת קול תורה, שם נעשה תלמידו המובהק של הרב שלמה זלמן אוירבך. למד שנה אחת בבאר יעקב. במקביל ללימודיו, הדריך בתנועת עזרא והשלים תעודת בגרות.

התגייס לצה"ל והצטרף לגרעין הנח"ל של חברי תנועת עזרא שהקים את קיבוץ שעלבים (שנקרא אז "שלהבת"). לבקשת חברי הקיבוץ שישמש כרבם, למד בישיבת פוניבז' והוסמך לרבנות, ובפברואר 1957 התמנה לרב הקיבוץ, לצד עבודתו ברפת ובענף הצאן. המשיך ללמוד שנים רבות מפי הרב יעקב אדלשטיין.

ב-1961 הקים בקיבוץ את ישיבת ההסדר שעלבים ועמד בראשה. הוא הקים בישיבה מחלקה לבני חו"ל, ונסע בעצמו לגייס תלמידים אליה. נהג ללמד את נערי קיבוצי הסביבה לקראת בר המצווה.

ב"מלחמת הטרקטורים" ב-1965, התיר לבני הקיבוץ לחרוש את שדות הקיבוץ בשנת השמיטה ובשבת, בשל המאבק על הגבולות עם הירדנים, ואף שכנע את הרב הראשי לצה"ל אלוף שלמה גורן לבוא אל הקיבוץ ביום שישי כדי ולבחון את המצב, דבר שהוביל לתמיכת הרב גורן בפסק ההלכה.

בשנת 1988 פרש מרבנות הקיבוץ (החליפו הרב אהרן מרצבך) ומראשות הישיבה (החליפו אל"ם הרב אברהם אבידן).

## כתביו
* **לקט מאמרים** – בהוצאת ישיבת שעלבים, תשל"ה.

## משפחתו
נשוי לאסתר לבית לבינשטיין. בתו חגית נשואה לרב אוריאל לביא. בנו פרופ' יחיאל שלזינגר הוא מנהל בית החולים לילדים על שם וילף במרכז הרפואי שערי צדק.

אחותו היא המשפטנית פרופ' רות קנאי. גיסיו הם חתן פרס נובל לכלכלה, פרופ' ישראל אומן והמתמטיקאי פרופ' יקר קנאי ממכון ויצמן למדע, לשעבר נשיא האיגוד הישראלי למתמטיקה.

## קישורים חיצוניים
* 
* 
* הרב מאיר שלזינגר, כניסה מחושבת לסיכון - היבט הלכתי, מתוך הכינוס השנתי הראשון לרבנים ולרפורים בנושא "גינקולוגיה, פוריות ויילודים לאור ההלכה, פסח תשנ"ב אפריל 1992, באתר דעת.
* הרב מאיר שליזנגר, חלק א, חלק ב  הספד על הרב יהודה עמיטל באתר יוטיוב.
* הרב מאיר שלזינגר, הזיו, ההוד וההדר, הספד על הרב אהרן ליכטנשטיין, בתוך: המעיין, גיליון תמוז תשע"ה
* הרב מאיר שלזינגר, הרהורים על חיבת הארץ, בתוך: המעיין גיליון תמוז תש"פ

## הערות שוליים

קטגוריה:רבני קיבוצים
קטגוריה:ראשי ישיבת ההסדר שעלבים
קטגוריה:רבני ישיבת שעלבים
קטגוריה:בוגרי ישיבת קול תורה
קטגוריה:בוגרי ישיבת פוניבז'
קטגוריה:בוגרי ישיבת באר יעקב
קטגוריה:חברי גרעיני נח"ל
קטגוריה:בוגרי תנועת עזרא
מאיר שלזינגר
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:מייסדי קיבוצים
קטגוריה:שעלבים: אישים
קטגוריה:ישראלים שנולדו ב-1933
תשע קריאות תלמודיות

**תשע קריאות תלמודיות** הוא חיבור תלמודי-פילוסופי מאת עמנואל לוינס שיצא לאור בעברית בשנת 2001.

הספר תורגם לעברית על ידי דניאל אפשטיין.

## רקע
בשנים שלאחר מלחמת העולם השנייה פגש עמנואל לוינס את מר שושני, חכם יהודי מסתורי ששהה באותה עת בצרפת, ולימד אותו לראשונה תלמוד. לוינס העריץ את 'מר שושני' עד סוף ימיו ואמר עליו כך: "כשהיה מלמד לא היה מונח ספר לפניו. הוא ידע הכול בעל פה, וכשהייתי מפענח בקושי את האותיות הקטנות בתוספות, הוא היה מפסיק אותי: 'אתה שם, בסוף השורה דילגת על מילה' … היה למר שושני כח דיאלקטי בלתי רגיל: כמות המושגים שהיה מסוגל לתפוס ולהרכיב בבת אחת הייתה משאירה רושם של פראות, בתגליותיה הבלתי צפויות". לוינס למד ממנו בצורה אינטנסיבית במשך כמה שנים עד שזה נעלם.

משנת 1957 לוינס הוזמן להרצות באופן קבוע בכנס השנתי לאינטלקטואלים היהודים בצרפת, שאורגן על ידי אדמון פלג וליאון אלגזי, והחל מהכנס השלישי (1960) הציג את "הקריאות התלמודיות" שלו. למרות נטייתו לתחום זה, הוא מעולם לא טען שהוא "תלמודיסט", כלומר אמן תלמוד, אלא "חובבן, עם כל הקונוטציה החביבה של המושג".

ה"קריאות" שכונסו במהדורה העברית יצאו במקור בשני קבצים נפרדים: "**ארבע קריאות תלמודיות**" (1968) שכינס את השיעורים בין השנים 1963- 1966 ו"**מן המקודש לקדוש: חמש קריאות תלמודיות חדשות**" (1977) שכינס את השיעורים בין השנים 1969 - 1975. בנוסף בספרו **חירות קשה**, שראה אור ב־1963 בהוצאת Michel Albin, מופיעים שני שיעורים תלמודיים נוספים, שניתנו בשנים 1961 ו־1962.

בשנת 2004 יצא לאור בעברית ספר נוסף בשם **קריאות תלמודיות חדשות**.

## תוכן
הקריאות התלמודיות היו מבוססות על סוגיות אגדיות שונות בתלמוד. ולעיתים עסקו גם בסוגיות אקטואליות כמו הוויכוח ב-1963 לגבי היחס לדמותו של מרטין היידגר, פילוסוף גרמני ידוע שתמך בנאצים.

## לקריאה נוספת
* עמנואל לוינס, הקדמה ל"ארבע קריאות תלמודיות" ומבוא ל"מן המקודש לקדוש: חמש קריאות תלמודיות חדשות", תרגמה מצרפתית: רמה איילון, בתוך: **זהויות**, 5, 2014, הוצאת מכון ון ליר, עמודים 31 ־ 44.
* אליזבט גולדוין, **רווח בין האותיות - שעוריו התלמודיים של לוינס: התאמה בין תוכן וצורה**, הוצאת הקיבוץ המאוחד, 2011.
* 
* 
* שמואל ויגודה, העיונים התלמודיים של עמנואל לוינס על רקע זרמים בפילוסופיה ובהגות היהודית במאה העשרים, עבודת גמר (מ"א) באוניברסיטה העברית, 1996

## קישורים חיצוניים
* 
* 
* 
* 
* 

## הערות שוליים

קטגוריה:חיבורים פילוסופיים
קטגוריה:חיבורים על התלמוד
קטגוריה:חקר ספרות חז"ל
צ'אנדרה שקאר

**צ'אנדרה שקאר** (בהינדי **चन्द्रशेखर**; 17 באפריל 1927 – 8 ביולי 2007) היה פוליטיקאי הודי שכיהן כראש ממשלת הודו השמיני מנובמבר 1990 עד יולי 1991.

## ביוגרפיה
שקאר נולד כצ'אנדרה שקאר סינג נולד בכפר איברהמטיי ב  ב-17 באפריל 1927 למשפה מקאסטה עליונה. למרות זאת, הוא נטש בצעירותו את המעמד והפסיק להשתמש בשם המשפחה סינג, שזיהה אותו עם הקאסטות העליונות, כשהוא משתמש בשמו הפרטי בלבד.

שקאר למד פוליטיקה באוניברסיטת אללהאבאד ב-1950-1.

## קריירה פוליטית
בשנות החמישים הצטרף שקאר לתנועה הסוציאליסטית והיה חבר במפלגה הסוציאליסטית באוטר פרדש. ב-1962 נבחר שקאר לרג'יה סבהה, וב-1965 עבר ל. ב-1969 החל להוציא עיתון בשם Young India (הודו הצעירה) ב-1969, שיצא עד לתקופת החירום.

למרות חברותו בקונגרס הוא נעצר במהלך מצב החירום שהנהיגה אינדירה גנדי ב-1975, ולאחר שחרורו ב-1977 היה ממייסדי מפלגת ג'נטה. הוא נבחר ללוק סבהה בבחירות ב-1977 ושוב ב-1980, אך הפסיד את מושבו בבחירות ב-1984. הוא נבחר לנשיא המפלגה ב-1977 ושימש בתפקיד עד 1988.

בבחירות הכלליות ב-1989 התמודד שקאר על מושב בלוק סבהה בשני מחוזות בחירה: בהליה באוטר פרדש ומהרג'אני בביהאר. הוא נבחר בשניהם, והחליט לכהן מטעם בהליה.

## ראש ממשלת הודו
שקאר היה לראש ממשלת הודו לאחר התמוטטות ממשלת ו. פ. סינג בעקבות הסרת תמיכת מפלגת העם ההודית בממשלתו בעקבות סכסוך איודיה. ב-7 בנובמבר פרש ממפלגת ג'נטה דאל והקים מפלגה בשם סמג'אוודי ג'נטה דאל  (ג'נטה דאל הסוציאליסטית), בסיעה בת כ-50 חברי הלוק סבהה, שנתמכה מבחוץ על ידי הקונגרס הלאומי ההודי שהחזיק כ-210 חברים. בעקבות השבעתו ואמירתו כי ידאג לאפליה מתקנת עבור בני הקאסטות הנמוכות, פרצו מהומות בהם נהרגו כ-150 בני נוער מקאסטות גבוהות.

ב-6 במרץ 1991 הודיע שקאר על התפטרותו מתפקיד ראש הממשלה, באומרו כי הוא אינו מסוגל לנהל יותר את הממשלה בעקבות מיניפולציות מצד ראש הממשלה לשעבר רג'יב גנדי, לאחר שמפלגת הקונגרס החרימה את ישיבות הפרלמנט בדרישה לענישת האחראי למעקב שביצעו שני שוטרים אחר ביתו של רג'יב גנדי. שקאר המשיך לכהן כראש ממשלת מעבר עד להשבעת פ"ו נרסימהה ראו לראש ממשלת הודו ב-21 ביוני 1991.

## לאחר כהונתו כראש ממשלה
לאחר שתמה כהונתו כראש הממשלה, המשיך שקאר לכהן בלוק סבהה עד מותו ב-2007.

שקאר מת ב-8 ביולי 2007, וגופתו נשרפה לגדות נהר יאמונה.

## חיים אישיים
שקאר היה נשוי לסמת' ונולדו להם שני בנים.

## קישורים חיצוניים

* 
* 

## הערות שוליים

קטגוריה:ראשי ממשלת הודו
קטגוריה:חברי הלוק סבהה מאוטר פרדש
קטגוריה:חברי הרג'יה סבהה
קטגוריה:אישים שגווייתם נשרפה
קטגוריה:שרי הפנים של הודו
קטגוריה:חברי הג'נטה דאל
קטגוריה:הודים שנולדו ב-1927
קטגוריה:הודים שנפטרו ב-2007
דונה!

**דונה!** היא סדרת טלוויזיה דרום קוריאנית משנת 2023 בבימויו של לי ג'ונג-יו, ובכיכובם של באה סוזי ויאנג סה ג'ונג. הסדרה עלתה לנטפליקס ב-20 באוקטובר 2023.

## תקציר העלילה
וון-ג'ון, סטודנט להנדסה אזרחית בקולג' הופך לשותף עם דונה, אלילת קיי-פופ בדימוס.

## צוות השחקנים
### ראשי
* באה סוזי בתור לי דו-נה, הזמרת הראשית של להקת הבנות Dream Sweet שמודיעה בפתאומיות על פרישתה מהלהקה ועוברת לגור בבית מגורים משותף בעיירת אוניברסיטה.
* יאנג סה-ג'ונג בתור לי וון-ג'ון, סטודנט שמתגורר עם דונה מתיידד איתה אט אט ומפתח כלפיה רגשות.

### משני
* צ'ין הא-יונג בתור קים ג'ין-ג'ו, חברתו של וון-ג'ון בתיכון.
* קים דו-וואן בתור גו ג'ונג-הון, סטודנט שמתגורר יחד עם וון-ג'ון ודונה.
* פארק סה-וואן בתור צ'וי אי-רה
* קים מין-הו בתור Seo Yun-taek
* קים סאן-יונג בתור אמה של דו-נה
* קים יו-מי כנציגת הסוכנות של דו-נה
* Baek Ji-hye בתור Eun-joo
* לי יו-בי

## הפקה
ביולי 2022 דווח כי צילומי הסדרה החלו. ב-23 בפברואר 2023, סוזי פרסמה תמונה ב-SNS ואמרה שצילומי הסדרה הסתיימו.

## קישורים חיצוניים

## הערות שוליים

קטגוריה:נטפליקס: תוכניות וסדרות